कांग्रेस का BJP पर पलटवार- रणदीप सुरेजवाला बोले, 'जावड़ेकर अपना मानसिक संतुलन खो बैठे हैं'  
कांग्रेस का भारतीय जनता पार्टी पर पलटवार
कहा-जावड़ेकर अपना मानसिक संतुलन खो बैठे हैं
सुरजेवाला बोले- कश्मीर हमारा था है और रहेगा
सुरजेवाला ने कहा कि प्रकाश जावेड़कर अब 'मिस इन्फॉरमेशन मिनिस्टर' बनकर रह गए हैं. जिनका काम लोगों को गलत सूचना देना रह गया है. उन्होंने कहा कि पाकिस्तान में हर आतंकी संगठन का बेस है. जम्मू-कश्मीर पर सवाल उठाने से पहले पाकिस्तान पहले अपने यहां देखे कि वह अपने यहां बुलिचिस्तान में क्या कर रहा है? उन्होंने आरोप लगाया कि प्रकाश जावेड़कर कश्मीर पर राजनीति कर रहे हैं. बीजेपी को खुदके अंदर देखना चाहिए. उन्होंने कहा कि राहुल गांधी ने कहा कि भारत का कश्मीर अभिन्न अंग था है और रहेगा.
राहुल गांधी (Rahul Gandhi) ने यह भी कहा कि जम्मू-कश्मीर में जो हिंसा हो रही है उसका जनक पाकिस्तान है. क्योंकि वहां से आतंकी संगठन को पनपाई जाती है. दुर्भाग्य से बीजेपी को इसपर भी ऐतराज है. बीजेपी क्या यह भी नहीं चाहती कि वह राहुल गांधी के इस बयान का समर्थन करें, जिसमें राहुल गांधी ने कहा कि पाकिस्तान कश्मीर मुद्दे पर दखल न दें. उन्होंने कहा कि राहुल गांधी ने कहा है पाकिस्तान को पीओके, गिलगिट और उसके अन्य हिस्सों में हो रहे मानवाधिकारों के हनन पर जवाब देना चाहिए. भारतीय राष्ट्रीय कांग्रेस की तरफ से हम कहते हैं कि जैसे बलुचिस्तान में मानवाधिकार का उल्लंघन हो रहा है वह शर्मनाक है. बीजेपी को ओछी राजनीति छोड़ देनी चाहिए. हम बस इतना कहना चाहते हैं कि कश्मीर हमारा था है और रहेगा. दुनिया में जितनी भी आंतकी संगठन है उसकी जननी पाकिस्तान है. इन आंतकी संगठनों को पाकिस्तान की फौज और वहां की सरकार पालती है. हम पाकिस्तान को चेताते हैं. कि पाकिस्तान भारत के आंतरिक मामलों में दखल देने का दुस्साहस न कीजिएगा.